राजस्व संकलन: ९ महिनामा २४ अर्ब कम
चालु आर्थिक वर्षको ९ महिनामा सरकारी राजस्व २४ अर्ब रुपैयाँ कम संकलन भएको छ ।
यो वर्ष राजस्व संकलन निरन्तर प्रतिकूल बनिरहेको छ । अर्थ मन्त्रालयले निर्धारण गरेको लक्ष्यअनुसारको असुली अधिकांश महिनामा हुन सकेको छैन । अर्थ मन्त्रालयका प्रवक्ता अर्जुनप्रसाद पोखरेलका अनुसार ९ महिना (साउनदेखि चैत) सम्ममा लक्ष्यभन्दा २४ अर्ब रुपैयाँ कम राजस्व संकलन भएको हो ।